Diari Oficial de la Generalitat Valenciana


Sumari del DOGV 6947, del 21-01-2013 (2013/562)

DECRET 14/2013, de 18 de gener, del Consell, de modificació del Decret 213/2009, de 20 de novembre, pel qual s'aproven mesures per al control d'espècies exòtiques invasores a la Comunitat Valenciana.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2013/01/18/14/dof/vci/html**

### Dades del document

Número de DOGV
:   6947

Data del DOGV
:   21-01-2013

Secció del DOGV
:   I. DISPOSICIONS GENERALS

Número del document
:   2013/562


Data del document
:   18-01-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * legislació
    * espècie protegida
    * autorització de venda
    * fauna
    * protecció de la fauna

DECRET 14/2013, de 18 de gener, del Consell, de modificació del Decret 213/2009, de 20 de novembre, pel qual s'aproven mesures per al control d'espècies exòtiques invasores a la Comunitat Valenciana. [2013/562]  
PREÀMBUL  
  
El 24 de novembre de 2009 es va publicar el Decret 213/2009, de 20 de novembre, del Consell, pel qual s'aproven mesures per al control d'espècies exòtiques invasores a la Comunitat Valenciana. L'esmentada norma conté en els seus dos annexos una sèrie d'organismes exòtics considerats invasors en el territori de la Comunitat Valenciana.  
En execució de la Sentència número 887, de 23 de juliol de 2012, del Tribunal Superior de Justícia de la Comunitat Valenciana, Sala Contenciosa Administrativa, Secció Primera, ha d'excloure's l'espècie tórtora turca (Streptopelia decaocto) de l'annex I de l'esmentat Decret 213/2009, per no estar prou motivada la seua inclusió.  
Per tot això, i en compliment del que establixen els articles 103 i 104 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent portar a efecte l'esmentada sentència, per la qual cosa, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 18 de gener de 2013,  
  
DECRETE  
  
Article únic. Modificació de l'annex I del Decret 213/2009  
S'aprova la modificació de l'annex I del Decret 213/2009, de 20 de novembre, del Consell, pel qual s'aproven mesures per al control d'espècies exòtiques invasores a la Comunitat Valenciana, que queda redactat segons es transcriu en l'annex d'este decret.  
  
  
DISPOSICIÓ FINAL  
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 18 de gener de 2013  
  
El president de la Generalitat,  
ALBERTO FABRA PART  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
ANNEX  
  
Nova redacció de l'annex I del Decret 213/2009,   
de 20 de novembre, del Consell  
  
«ANNEX I  
ESPÈCIES EXÒTIQUES SOTMESES AL RÈGIM DE LIMITACIONS DE L'ARTICLE 4.1  
  
1. VEGETALS  
Azolla spp. Totes les espècies.  
Caulerpa racemosa, Caulerpa taxifolia.  
Cylindropuntia spp. Totes les espècies.  
Eichhornia crassipes. Eicòrnia.  
Ludwigia spp. Ludwígia, totes les espècies.  
Pennisetum setaceum, Pennisetum villosum.  
Pistia stratiotes. Encisam d'aigua.  
Salvinia spp. Salvínia, totes les espècies.  
Egeria densa. Pesta d'aigua.  
Elodea canadensis. Elodea.  
2. ANIMALS INVERTEBRATS  
Dreissena polymorpha. Clòtxina zebrada.  
Totes les espècies de carrancs de riu exòtics.  
  
3. PEIXOS  
Alburnus alburnus. Albor.  
Ameiurus melas. Peix gat.  
Esox lucius. Lluç de riu.  
Gambúsia holbrooki. Gambúsia.  
Lepomis gibbosus. Peix sol.  
Sander lucioperca. Lucioperca.  
Silurus glanis. Silur.  
  
4. AUS  
Amandava amandava. Múnia roig.  
Estrilda astrild. Bec de coral senegalés.  
Myopsitta monachus. Cotorreta de pit gris.  
Oxyura jamaicensis. Ànec de Jamaica.  
Pycnonotus jocosus. Bulbul de bigot roig.  
Psittacula krameri. Cotorra de Kramer.  
  
5. MAMÍFERS  
Ammotragus lervia. Arruí.  
Mustela vison. Visó americà.  
Procyon lotor. Ós rentador.  
  
6. RÈPTILS  
Trachemys scripta. Tortuga americana, totes les seues subespècies».


Còpia Permalink ELI